Panevėžio Jakšto gatvės tiltas

Panevėžio Jakšto gatvės tiltas – pėsčiųjų tiltas Panevėžyje, nutiestas per Nevėžį tarp Bendruomenių rūmų ir Panevėžio ligoninės Konsultacijų poliklinikos, jungiantis Senvagę ties Dekoratyvinių skulptūrų skveru su Jakšto gatve. Skvero pusėje patilte pravestas dviračių ir pėsčiųjų takas. Pastaraisiais metais tiltas blogos būklės, bet pėstiesiems leidžiama naudotis: statybininkai nebaigtame remontuoti tilte iš statybinių konstrukcijų įrengė laikiną praėjimo taką.
Pėsčiųjų tiltas pastatytas 1960 m. Čia anksčiau stovėjo medinis tiltas.

2021 m. pavasarį betoninis tiltas buvo uždarytas remontui.Pėsčiųjų tiltas Panevėžyje iš rikiuotės išėjo neribotam laikui aina.lt 2021-08-13 Pradėjus avarinio statinio remonto darbus, paaiškėjo nenumatytos išlaidos, darbai sustojo. 2022 m. rudenį buvo įrengti laikini apsauginiai atitvarai, vėl leista susiaurintu tiltu naudotis pėstiesiems.
Pėstiesiems atidaromas tiltas per Nevėžio upę A. Jakšto gatvėje panevezys.lt 2022-11-24 2024 m. duomenimis, tiltas buvo prastos būklės, remontuotinas.Dėl Panevėžio centro – ieškinių kovos teisme. Tilto remontas mirties taške alfa.lt 2024-02-03

Tiltas trijų, skirtingo dydžio tarpatarmių, jo ilgis apie 50 m.Tiltas žemėlapyje maps.lt Gelžbetoninę perdangą sudaro dvi išilginės kintamo skerspjūvio sijos, sutvirtintos skersiniais ryšiais. Tiltą laiko pusiau užpiltiniai ramtai krantuose ir dvi tarpinės, apvalaus skerspjūvio atramos. Ant kolonų įrengti monolitinio gelžbetonio rygeliai. Į juos atremtos išilginės sijos ir didelio skersmens komunikacijų vamzdžiai, įtaisyti patiltėje iš abiejų pusių. Ant tilto kraštuose pastatytos ažūrinės ketaus tvorelės su apšvietimo stulpais virš atramų. Apsauginio aptvėrimo  segmentai sujungti dekoratyviniais stulpeliais.

 Šaltiniai  

 Nuorodos 

 Sąrašas:Tiltai per Nevėžį


Kategorija:Tiltai per Nevėžį
Kategorija:Panevėžio tiltai
Kategorija:Lietuvos pėsčiųjų tiltai